
Ministru kabineta sēdes protokollēmums

Noteikumu projekts "Grozījumi Ministru kabineta 2024. gada 9. jūlija noteikumos Nr. 450 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" pirmās projektu iesniegumu atlases kārtas īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Centrālajai finanšu un līgumu aģentūrai pārskatīt projektā Nr. 6.1.1.1/1/24/I/001 "Atbalsts vēsturisko kūdras ieguves vietu revitalizācijai" (turpmāk – projekts) veiktos maksājumus, lai pārbaudītu projektā īstenotās darbības un veiktās izmaksas atbilstoši grozījumiem, kas veikti, stājoties spēkā iesniegtajam noteikumu projektam.
· 4. Noteikt, ka tiek atbalstīta Taisnīgas pārkārtošanās fonda finansējuma novirzīšana 947 525 euro apmērā no Eiropas Savienības kohēzijas politikas programmas 2021.-2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" pirmās projektu iesniegumu atlases kārtas (turpmāk – 6.1.1.1. pasākuma pirmā kārta) uz Eiropas Savienības kohēzijas politikas programmas 2021.-2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" piekto projektu iesniegumu atlases kārtu (turpmāk – 6.1.1.1. pasākuma piektā kārta), ievērojot projektā izveidojušos Taisnīgas pārkārtošanās fonda finansējuma atlikumu.
· 5. Pieņemt zināšanai, ka Viedās administrācijas un reģionālās attīstības ministrija grozījumus Ministru kabineta 2026. gada 10. marta noteikumos Nr. 130 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" ceturtās un piektās projektu iesniegumu atlases kārtas īstenošanas noteikumi" sagatavos kopā ar citiem (būtiskiem) grozījumiem šajā normatīvajā aktā, nosakot, ka turpmāk 6.1.1.1. pasākuma piektās kārtas kopējais finansējums ir vismaz 17 730 820 euro, tai skaitā Taisnīgas pārkārtošanās fonda finansējums – 15 071 197 euro un privātais finansējums vai pašvaldības budžeta finansējums, vai pašvaldības finansējums, par kuru nav saņemts komercdarbības atbalsts – vismaz 2 659 623 euro.

